**Медицински университет - ПЛЕВЕН**

**КАТЕДРА " медицинска етика, управление на здравните грижи и информационни технологии "**

ОДОБРЯВАМ: ВЛИЗА В СИЛА

Декан: ОТ УЧЕБНАТА 2019/2020 г. / Проф. д-р Аспарухов, дмн/

**УЧЕБНА ПРОГРАМА**

**по**

**медицинска етика**

**ЗА ОБУЧЕНИЕ В СПЕЦИАЛНОСТ “медицина”**

# ОБРАЗОВАТЕЛНО-КВАЛИФИКАЦИОННА СТЕПЕН “МАГИСТЪР”

**Програмата е обсъдена и приета от Катедрен съвет**

**на катедра “Общественоздравни науки” на 18.02.2019 г.**

**ПЛЕВЕН**

**2019**

**По единни държавни изисквания** - задължителна

**По учебен план на МУ - Плевен** - задължителна

**Учебен семестър**: четвърти

**Хорариум:** 30 часа: 15 часа лекции и 15 часа упражнения

**Брой кредити:** 2,5

**Преподаватели:**

1. Проф. д-р Силвия Стоянова Александрова-Янкуловска, дмн, магистър по медицина, доктор по медицина, магистър по биоетика. Ректорат 2, тел. 884 196
2. Гл. ас Атанас Анов, дф – магистър по философия

**Цел и задачи на обучението**

Обучението по медицинска етика има за ***цел***да запознае студентите-медици със същността, методите и теориите на етиката; да подпомогне развитието на етична чувствителност и процеса на морално разсъждаване; да представи и отработи различни подходи за анализ на етични казуси с оглед бъдещата готовност за решаването на такива в лекарската практика.

Учебното съдържание е обособено в следните раздели:

1. Обща теория на етиката – същност, методи, теории, принципи, модели на взаимоотношения, права на пациента и информирано съгласие.
2. Специални въпроси на медицинската етика – етични проблеми, свързани с репродуктивното поведение и новите репродуктивни технологии, с генетичните изследвания, донорство и трансплантация, етични проблеми в края на живота, етични проблеми на медицинските изследвания с участието на хора, справедливо разпределение на ресурсите, етика и обществено здраве. Клинично етично консултиране.

Обучението по медицинска етика трябва да постигне следните ***задачи*** при студентите-магистри по медицина:

* Да познават същността на медицинската етика;
* Да познават методите и теориите на етиката;
* Да познават и умеят да прилагат основните подходи за анализ на етични казуси;
* Да овладеят основните принципи на медицинската етика;
* Да познават съдържанието на основни етични документи на Световната Медицинска Асоциация (СМА);
* Да познават правата на пациента съгласно основните документи в тази насока: Декларацията на СМА за правата на пациента, Кодекса на професионалната етика на лекарите в България, Закона за Здравето и др.;
* Да се запознаят и логически сами да формулират основните етични проблеми на репродуктивното поведение и новите репродуктивни технологии;
* Да се запознаят и логически сами да формулират основните етични проблеми на генетичните изследвания;
* Да се запознаят и логически сами да формулират основните етични проблеми на медицинските изследвания с участието на човешки същества;
* Да се запознаят и логически сами да формулират основните етични проблеми на донорството и трансплантацията;
* Да се запознаят и логически сами да формулират основните етични проблеми в края на живота;
* Да се запознаят и логически сами да формулират основните етични проблеми на разпределението на ресурсите;
* Да диференцират етичните проблеми на ниво обществено здраве;
* Да се запознаят с методите за клинично етично консултиране и да могат да правят системен анализ на етични казуис.

**ФОРМИ НА ОБУЧЕНИЕ:**

* Лекции
* Семинарни занятия

**Методи на обучение:**

* лекционно изложение
* семинарни занятия
* дискусии на етични казуси
* дискусии на видео-филми
* индивидуални писмени задачи тип есе

**КОНТРОЛ И ОценКА НА ЗНАНИЯТА:**

1. Текущо оценяване с финален тест. Оценка на индивидуалната писмена задача.
2. Крайно оценяване чрез писмен изпит.

**Тематично РАЗПРЕДЕЛЕНИЕ НА УЧЕБНИЯ МАТЕРИАЛ**

|  |  |  |
| --- | --- | --- |
| № | **ЛЕКЦИИ**  | **Часове** |
|  | Въведение в етиката. | 2 |
|  | Конфиденциалност. Модели на взаимоотношения лекар-пациент.  | 2 |
|  | Права на пациента. Информирано съгласие. | 2 |
|  | Репродуктивна етика. | 2 |
|  | Етични грижи в края на живота. Хосписни грижи. Евтаназия. | 2 |
|  | Трансплантационна етика. Етика на изследователската работа. | 2 |
|  | Разпределение на ресурси в здравеопазването. Етика и обществено здраве. | 2 |
|  | Клинична етична консултация. | 1 |
| № | **семинарни ЗАНЯТИЯ**  | **Часове** |
|  | Основни понятия. Хипократова клетва. Конфиденциалност в медицината. | 2 |
|  | Модели на взаимоотношения лекар – пациент. | 2 |
|  | Информирано съгласие в медицината. Права на лекаря и пациента. | 2 |
|  | Репродуктивна етика.  | 2 |
|  | **Тест репродукция и генетика.** Терминално болни. Евтаназия. | 2 |
|  | Трансплантационна етика. Етика на изследователската работа. | 2 |
|  | Разпределението на ресурсите в здравеопазването. **Финален тест.** | 2 |
|  | Подходи за дискусия на етични казуси.  | 1 |

**ТЕЗИСИ НА ЛЕКЦИИТЕ И УПРАЖНЕНИЯТА**

**ТЕЗИСИ НА ЛЕКЦИИТЕ**

1. **Етиката като наука - предмет, методи, теории, принципи. Историческо развитие. /2 ч./**

Основни понятия в етиката – етика, медицинска етика, биоетика; морал. Формиране на ценности и конфликт на ценности. Методи и теории на етиката. Принципализъм - основни принципи на медицинската етика. Историческо развитие на етичното познание и практика.

1. **Конфиденциалност в медицинската практика. Модели на взаимоотношения лекар-пациент. /2 ч./**

Определение за лекарска тайна. Нива на информация, научена за пациента в хода на контакта с него. Степени на нарушение на тайната. Основни елементи на взаимоотношенията лекар-пациент. Фактори, които влияят на взаимоотношенията. Нравствени принципи при взаимоотношенията лекар-пациент. Модели – патерналистичен модел, автономен модел, модел на партньорство. Понятие за компетентен пациент.

1. **Права на пациента в здравеопазването. Информирано съгласие – същност, елементи и стандарти на информираното съгласие**.**/2 ч./**

Права на пациента в Универсалната Декларация за човешките права, Декларацията на СМА за правата на пациента и Закона за здравето Определение за информирано съгласие. Критерии за валидност на информираното съгласие – компетентност, информираност, доброволност.

1. **Етични аспекти на репродуктивното поведение и новите репродуктивни технологии. /2 ч./**

Етични проблеми свързани с възпрепятстване на забременяването или прекъсване на вече налична бременност (аборт). Етични проблеми при контрацепция и стерилизация. Възгледи за моралния статус на човешкия ембрион и възгледи за аборта. Етични проблеми на новите репродуктивни технологии. Изкуствено осеменяване – първи и втори тип. In-vitro фертилизация. ICSI. Сурогатна майка.

1. **Етични аспекти на медицинското обслужване на терминално болните. Палиативни/ хосписни грижи. Евтаназия**.**/2 ч./**

Определение за терминално болен. Етични принципи при обслужването на терминално болните. Съобщаване на истината. Облекчаване на болката. Палиативни грижи – определение, историческо развитие на хосписното движение, организационни форми, екипа за палиативни грижи. Евтаназия – определение, видове, законодателство в Холандия и Белгия, аргументи за и против.

1. **Етични проблеми на донорството и трансплантацията на тъкани и органи. Етични аспекти и проблеми на експериментите с хора. /2 ч./**

Определение на основните понятия. Медицински, икономически, социални и етични проблеми при донорство и трансплантация. Становище на СМА от Единбург. Законодателна уредба у нас. Видове експерименти (медицински изследвания) с хора. Основни етични принципи при експериментиране – Нюрнбергски кодекс, Декларация от Хелзинки.

1. **Етични проблеми на разпределението на здравни ресурси на макро- и микрониво. Етика и обществено здраве. /2 ч./**

Състояние на общественото здраве и съвременни тенденции в развитието на здравните системи. Необходимост от разпределение на ресурси в здравеопазването. Философски подходи за разпределение на ресурсите. Стратегии на СЗО за подобряване на ефективността на работа на здравните системи. Етични теории за разпределение на ресурсите – Утилитаринизъм, Теория на нуждите, Разпределение според възрастта (теория на Калахан), Теория за Годините Качествено Подобрен Живот и др. Обхват на Етиката на общественото здраве. Етична рамка на общественото здраве.

1. **Клинична етична консултация. /1 ч./** Определение. Модели за предоставяне. Качества на етичния консултант. Ползи от етичната консултация.МЕТАР. Морално разсъждаване върху казус.

**ТЕЗИСИ НА ПРАКТИЧЕСКИТЕ УПРАЖНЕНИЯ**

1. **Същност на медицинската етика. Основни понятия. Морално-етични норми в Хипократовата клетва. Основни принципи на медицинската етика. Конфиденциалност в медицината. /2 ч./**

Същност на медицинската етика - основни понятия. Основни принципи на медицинската етика – уважение на автономността, благодеяние, ненанасяне на вреда, справедливост. Етични кодекси - определение и основни характеристики. Хпократова клетва - анализ, основни принципи, застъпени в клетвата и тяхната валидност в съвременната медицинска практика. Конфиденциалност: същност на понятието; професионална, етична и правна страна на лекарската тайна; конфиденциалност и СПИН; степени на нарушение на лекарската тайна. Дискусия на казуси.

1. **Етични аспекти на взаимоотношенията лекар-пациент. Модели на взаимоотношения лекар – пациент. /2ч./**

Фактори, влияещи върху взаимоотношенията лекар-пациент: от страна на пациента; от страна на лекаря; свързани с работната среда. Нравствени правила за поведението на лекаря в процеса на взаимоотношенията с пациента. Модели на общуване между лекаря и пациента. Патерналистичен модел - същност, ограничения за прилагането му днес, видове патернализъм. Автономен модел - характерни особености, външни и вътрешни ограничения на модела. Модел на партньорство. Дискусия на казуси.

1. **Информирано съгласие в медицината. Права на лекаря и пациента в документи и нормативи на международни здравни организации. /2 ч./**

Информираното съгласие в медицината - основен принцип на взаимоотношенията лекар-пациент: същност и причини за необходимостта от информирано съгласие в медицината; критерии за валидност; съгласие при некомпетентни пациенти и деца; правни аспекти на информираното съгласие. Права и задължения на лекаря и пациента. Работа с домументи. Дискусия ня видео-филм.

1. **Етични проблеми на репродуктивното поведение и новите репродуктивни технологии. /2 ч/**

Морално-етични проблеми свързани с възпрепятствуване или ограничаване на забременяването. Контрацепция. Стерилизация. Прекъсване на бременността (аборт). Морално-етични проблеми свързани със стерилитета и безплодието. Изкуствено осеменяване. Оплождане in-vitro. Сурогатна майка. Дискусия на казуси.

1. **Етични проблеми при медицинското обслужване на терминално болните. Евтаназия. /2 ч./**

Морално-етични проблеми на грижите за терминално болните: Внимателна преценка на физическото състояние и поставяне на диагноза. Установяване на етична комуникация. Съобщаване на истината. Определяне на целите на грижите за пациента - "смърт с достойнство", връщане към живот, извънредни и обичайни средства, изкуствено хранене и вливания, кардиопулмонарна реанимация, предварително волеизявление (living will). Облекчаване на страданията на пациента. Облекчаване на болката. Продължителни внимателни грижи, осъществявани от мултидисциплинарен екип в конкретен културален контекст. Палиативни и хосписни грижи. Евтаназия – Определение. Видове. Становища за евтаназията и правно решение на проблема. Дискуси на видео-филм.

1. **Етични проблеми при донорство и трансплантация на тъкани и органи. Морални аспекти на експериментите с участието на човешки същества. /2 ч./**

Донорство и трансплантация на тъкани и органи. Основни понятия - трансплантация, донор, реципиент. Видове трансплантация. Основни проблеми на трансплантацията. Законодателна уредба и Становище на СМА. Експерименти с участието на човешки същества. Дефиниране на понятието "експеримент". Цели на медико-биологичните изследвания с участието на хора. Клинични опити - видове, научни и морални проблеми. Групи хора, към които трябва да се подхожда с особено внимание при експериментиране. Основни положения в Декларацията от Хелзинки. Работа с документи. Дискусия на казуси.

1. **Етични проблеми при разпределяне на ресурсите в здравеопазването. /2 ч./**

Основни понятия: здравна политика, разпределение на ресурсите на макро, мезо и микро ниво, минимално ниво на грижи, основна интервенция. Морално-етични проблеми при разпределението на ресурсите в здравеопазването. Някои начини за разпределение на ресурсите в здравеопазването: Приоритет на профилактичната дейност, Укрепване на позициите на първичната здравна помощ, Принцип на полезността, Теория ГКПЖ (години-качествено-подобрен-живот), Теория на нуждите, Разпределение според възрастта на пациентите, Ограничаване на достъпа до здравна помощ, когато пациентът сам е причинил здравните си проблеми, Внедряване в медицинската практика на медицински технологии с доказана ефективност.

1. **Подходи за дискусия на етични казуси. /1 ч./**

Основни стъпки и разлики между различните методи за етичен анализ. Приложение на методите в етични казуси.

**МЕТОДИ ЗА КОНТРОЛ:**

**ТЕКУЩ КОНТРОЛ**

По време на семестъра студентите полагат междинен тест по репродукция и генетика. На седмо семинарно занятие всички студенти полагат тест върху целият изучен материал във формата на изпитния тест. Минималното ниво, за да получи студента заверка на семестъра е 60% (18) верни отговори. Всеки допълнителен верен отговор носи по 0,25 към оценката. Студентите получават и оценка (и) за включването си в устните дискусии.

**Окончателната оценка от текущия контрол е средноаритметично от тези оценки.**

**КРАЕН КОНТРОЛ**

1. Изпитът включва две взаимно независими части – тест и етичен анализ на казус.
2. Методологията за етичен анализ на казуси се усвоява през време на семестъра. Теоретично обяснение и примерен анализ са налични в „Ръководство за практически упражнения по биоетика“ – автор: Силвия Александрова-Янкуловска, Издателски център на МУ-Плевен, 2017,2019.
3. Критериите за оценка на етичния анализ се разясняват и отработват при изготвянето на анализ през семестъра и са поставени на информационното табло по дисциплината.
4. Изпитният тест се оценява по точкова система в зависимост от сложността на поставените въпроси по следната схема:

|  |  |  |
| --- | --- | --- |
| Номер на въпрос | Точки | Общ брой точки |
| Въпроси 1 - 3  | по 0.50 т. всеки | 1,5 |
| Въпроси 4 - 6 | по 1 т. всеки | 3 |
| Въпроси 7 - 11 | по 1,5 т. всеки | 7,5 |
| Въпроси 12 - 16 | по 1 т. всеки | 4 |
| Въпроси 17 - 19 | по 1 т. всеки | 4 |
| Въпроси 20 - 24 | по 1 т. всеки | 5 |
| Въпрос 25/отворен въпрос, изискващ 5 кратки отговора тип изброяване/  | по 0.50 т. всеки | 2,5 |
| Въпрос 26/отворен въпрос, изискващ 5 кратки отговора тип изброяване /  | по 0.50 т. всеки | 2,5 |
| Максимален брой точки |  | **30** |

1. Минималното изискуемо ниво за преминаване на теста е 60% от максималния брой точки, т.е. 18 точки. Скалата за оценка е следната:

|  |  |
| --- | --- |
| Брой точки | Оценка |
| 18  | 3.00 |
| 19 | 3.25 |
| 20 | 3.50 |
| 21 | 3.75 |
| 22 | 4.00 |
| 23 | 4.25 |
| 24 | 4.50 |
| 25 | 4.75 |
| 26 | 5.00 |
| 27 | 5.25 |
| 28 | 5.50 |
| 29 | 5.75 |
| 30 | 6.00 |

1. Крайната изпитна оценка се изчислява по следната формула:

**Крайна оценка = (0,20 x A) + (0,70 x B) + (0,10 x C)**

A – оценка на етичния анализ

B – оценка на изпитния тест

C – семестриална оценка

A, B, и C трябва да бъдат различни от Слаб (2.00), т.е. да бъдат поне Среден (3), за да се премине към изчисление на крайната оценка.

Семестриалната оценка се формира като средна аритметична от:

* Оценка от участие в дискусиите на семинарите
* Оценка на междинни тестове
* Оценка на пробен етичен анализ

**СИСТЕМА ЗА НАБИРАНЕ НА КРЕДИТИ**

Общ брой кредити: 2.5 (87 кредитни точки)

Сумарната кредитна оценка се формира от:

1. Кредити от присъствие и участие в семинарните занятия
2. Кредити от присъствие на лекции
3. Кредити от самостоятелна подготовка за семинарните занятия
4. Кредити от самостоятелна подготовка за задължителен текущ контрол
5. Кредити от самостоятелно подготвяне на есе по зададена тема
6. Кредити от самостоятелна подготовка за семестриален изпит

На 2,5 кредита по медицинска етика съответстват 87 точки, разпределени както следва:

|  |  |  |  |
| --- | --- | --- | --- |
| **Дейности** | **мах бр. точки** | **мах кредити** | **процент** |
| 1. Посещение и участие на семинарни занятия | 15 х 1= **15** | 0,4 | 17% |
| 2. Посещения на лекции | 15 х 1 = **15** | 0,4 | 17% |
| 3. Подготовка за практически занятия | 7 х 1,0 = **7** | 0,2 | 8% |
| 4. Задължителен текущ контрол и за финален тест  | 7 х 1,0 + 3 = **10** | 0,3 | 12% |
| 5. Подготовка на анализ на казус | **10** | 0,3 | 12% |
| 6. Подготовка за изпит | **30** | 0,9 | 34% |
| **ОБЩО:** | **87** | **2.5** | **100** |

**МЯСТО НА ДИСЦИПЛИНАТА В ЦЯЛОСТНОТО ОБУЧЕНИЕ ПО СПЕЦИАЛНОСТТА**

Медицинската етика е от задължителните дисциплини по учебния план на специалност “Медицина” и се изучава в четвърти семестър. Тя е първата философско базирана дисциплина, с която се сблъскват студентите в обучението си и освен специфичната подготовка, която им предлага, разширява техния общ кръгозор. Изучаването на ценностите, формирането на ценностите, етичните кодекси и декларации, различните етични методи и теории и съществуващи възгледи по възлови съвременни етични проблеми изгражда етична чувствителност и подпомага процеса на морално разсъждаване у студентите. Създават се умения за анализ и разрешаване на морални дилеми. Придобитите знания и умения са необходими на студентите както в хода на по-нататъшното им клинично обучение, така и в бъдещата им практика и живота изобщо. на социално-здравните явления и вземане на организационни и управленчески решения.

**ОЧАКВАНИ РЕЗУЛТАТИ**

Основен очакван резултат от обучението по медицинска етика при студентите-медици е развитието на етична чувствителност, която да подпомогне моралното разсъждаване в бъдещата медицинска практика. Очаква се студентите да се научат как се работи с етични документи. Цели се изграждането на стабилна познавателна основа и практически умения за самостоятелен анализ и разрешаване на етични проблеми.

**Изпитен конспект по медицинска етика (2019/2020 уч.г.)**

I. Обща част

1. Определение и предмет на етиката. Методи на етиката.
2. Теории на етиката – определение за етична теория, класификации и същност на отделните теории.
3. Историческо развитие на медицинската етика.
4. Принципи и правила на медицинската етика. Същност и съдържание на принципите. Историческо развитие на принципите.
5. Етични кодекси. Етични норми в *Хипократовата клетва*. Съвременни етични кодекси. *Декларация от Женева*. *Международен кодекс на медицинската етика*. *Кодекс на професионалната етика на Българския лекарски съюз*.
6. Конфиденциалност в медицинската практика. Определение и основни характеристики на медицинската тайна. Правно регламентиране на конфиденциалността. Степени на нарушаване на конфиденциалността.
7. Взаимооотношения в медицинската практика. Понятие за „добро за пациента”. Фактори на взаимоотношенията с пациента. Класически модели на взаимоотношения и модели по Emanuel&Emanuel.
8. Информаирано съгласие. Същност на понятието. Аргументи “за” и “против”. Правно регулиране на информираното съгласие. Критерии за валидност. Видове съгласие.
9. Права на човека в здравеопазването. *Декларацията на СМА за правата на пациента*. Права на пациента в *Закона за здравето*.

II. Специални проблеми на медицинската етика

1. Етични проблеми при контрацепция и стерилизация.*Становище на СМА по семейното планиране и правото на жената на контрацепция*. Етични проблеми при аборт. Предварително определяне на пола на плода.
2. Етични проблеми при изкуствено осеменяване, in-vitro фертилизация, ICSI, сурогатство.
3. Етика и генетика.
4. Етични принципи в грижите за терминално болните. Съобщаване на истината на терминално болния. Идея за „добра смърт”. Предварително изразена воля на пациента. Облекчаване на болката. Палиативни/Хосписни грижи**.**
5. Етични аспекти на евтаназията и асистираното самоубийство. Определение на основните понятия. Видове евтаназия. Аргументи “за” и “против” евтаназията.
6. Етични проблеми при донорство и трансплантация на тъкани и органи **-** определение на основните понятия, развитие на проблема, медико-биологични, икономически и социални проблеми. Биологични решения на проблема с недостига на органи и свързани етични проблеми. Етични проблеми при живо и мъртво донорство. *Законодателна уредба за трансплантацията у нас.*
7. Етични аспекти на изследователската работа. Основни етични принципи в *Нюрнбергския Кодекс* и *Декларацията от Хелзинки*.
8. Етични проблеми на разпределението на ресурсите в здравеопазването - етични школи за разпределение на ресурсите, феномен на списъка на чакащите, теории за разпределение на ресурсите.
9. Етика на общественото здраве – определение, етични теории и принципи, обхват.
10. Клинична етична консултация – същност, модели на предоставяне, основни причини за търсене, ползи, качества на етичния консултант.

**Препоръчвана литература:**

* Лекционен курс.
* Александрова-Янкуловска, С. Биоетика. Издателски център на МУ-Плевен, 2017.
* Александрова-Янкуловска, С. Ръководство за практически упражнения по биоетика, 2017,2019.
* Александрова-Янкуловска, С. Клинична етична консултация. Български кардиологичен институт, 2015.

**АВТОР НА УЧЕБНАТА ПРОГРАМА** Проф. д-р Силвия Александрова-Янкуловска, дмн